કાર્યશાળાના નિચોડ સ્વરુપે વર્ધમાનજીએ સુચનો આપ્યાં હતા. વિકાસ માટે માત્ર નગરપાલિકા જ સંસાધન પુરાં પાડે એ જરુરી નથી તેના માટે વિસ્તારોમાં કાર્યરત કંપનીઓના CSR તેમજ સ્થાનિક દાતાઓ જેવા માધ્યમો મારફતે ભંડોળ મેળવીને પણ વિકાસકાર્યો કરી શકાય, જે માટે વોર્ડ કમિટી જવાબદાર બને. ખાસ બાબત ધ્યાનમાં રાખવી જોઇએ કે વોર્ડ પ્લાનમાં જો કોઇ મુદ્દો રહી ગયો હોય તો તેનું પરિશિષ્ટ બનાવીને પ્લાનમાં સમાવવા માટે નગરપાલિકાને આપી શકાય છે. સરકાર, વ્યાપારી સંઘો, સેતુ અને નાગરિકો સંગઠિત બને ત્યારે જ સુશાસન આવી શકે. વોર્ડ નંબર ૨,૩,૪ અને ૧૧ના વિસ્તારો માટે નગરપાલિકા સાથે સામુહિક ચર્ચા કરીએ પાણી અને ગટર જેવી માળખાગત સુવિધાઓ વિશે સંયુક્ત આયોજન બનાવવું જોઇએ.